《钱塘十咏 其一 东海朝暾》
元代·凌云翰

照槛扶桑望转遥，海霞蒸赤丽璇霄。梧冈影动鸣孤凤，蓬岛光浮抃六鳌。

山迥尚留将坠月，江明正带欲归潮。寅宾自是羲和事，秪有葵心仰帝尧。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。